Ջունգլիների գիրքը (մուլտֆիլմ)

Անվան այլ կիրառումների համար տե՛ս՝ Ջունգլիների գիրքը (այլ կիրառումներ)«Ջունգլիների գիրքը» (անգլ.՝ «The Jungle Book»), 1967 թվականի մուլտֆիլմ, թողարկվել է «Walt Disney Productions»-ի կողմից անգլիացի գրող Ռադյարդ Կիպլինգի «Ջունգլիների գիրքը» և «Ջունգլիների երկրորդ գիրքը» գրքերի մոտիվներով։ Սա Ուոլթ Դիսնեյ ընկերության 90-րդ լիամետրաժ մուլտֆիլմն է։
1991 թվականին անիմացիոն ֆիլմը թողարկվել է «VHS»-ի վրա «Walt Disney Classics» ընկերության կողմից, ԽՍՀՄ-ում և ԱՊՀ երկրներում ընդարձակվել է «ծովահենային» տեսաերիզների վրա Ա. Միխայիլովի, Վ. Գորչակովի և Պ. Պրայամոստանովի թարգմանություններով։


== Սյուժե ==
Գայլերի հետ մեծանալով, 10-ամյա մարդկային ձագուկ Մաուգլին ոհմակի որոշմամբ պետք է վերադառնար մարդկանց մոտ, որպեսզի չընկներ վագր-մարդակեր Շերխանի ձեռքը։ Պանտերա Բագիրայի հետ Մաուգլին ճանապարհ է ընկնում, ճանապարհին ձեռք բերելով ընկերներ և հանդիպելով վտանգավոր արկածների։
Նա կընկերանա անփույթ արջ Բալույի հետ, կառևանգվի կապիկների կողմից, կդառնա նենգ վիշապօձ Կաայի գերին, և էլի շատ բաներ կպատահի խիզախ տղայի հետ, որը Կիպլինգի խոսքերով «Սիրում է քաշել մահվան բեղերից».


== Հնչյունավորում ==


=== Օրիգինալ հնչյունավորում ===
Բրյուս Ռեյտերման — Մաուգլի
Ֆիլ Հարրիս — Բալու
Սեբաստիան Կեբոտ — Բագիրա
Լուի Պրիմա — Լուի արքա
Ջորջ Սանդերս — Շերխան
Ստերլինգ Հոլուոեյ — Կաա
Ջեյ Փետ Օ’Մելլի — գնդապետ Հատհի, գիշատիչ թռչուն Բազի
Վերնա Ֆեկտոն — Վինիֆրեդ
Քլինտ Հովարդ — Ջունիոր
Չեդ Ստյուարտ — գիշատիչ թռչուն Ֆլեպս
Լորդ Թիմ Հադսոն — գիշատիչ թռչուն Դիզի
Ջոն Էբբոտ — Ակելա
Բեն Ռայտ — Ռամա
Կառ Դարլին — Շանտի (գյուղացի աղջիկ)
Դիգբի Վուլֆ — գիշատիչ թռչուն Զիգի*
Լեո Դե Լայոն — Ֆլանկի*
Հել Սմիթ և Ռալֆ Ռայթ — փղեր*
Բիլ Սկայլս և Փիթ Հենդերսոն — կապիկներ*Պայմանական նշաններ։

Աստղանիշ — դերասաները թվարկված են սկզբնական տիտրերում որպես ավել ձայներ։Աղբյուրներ։


== Փաստեր ==
Սա վերջին մուլտֆիլմն է, որին ինքը Ուոլթ Դիսնեյն է հետևել։
Դիսնեյը որոշել է հրաժարվել Ռեդյարդ Քիփլինգի «Ջունգլիների գրքի» պաշտոնական կոնցեպցիայից, որովհետև այն եղել է շատ մութ և դրամատիկ։ Սրա հիման վրա նա տարաձայնություններ է ունեցել սցենարիստ Բիլլ Պիտի հետ, որի արդյունքում Պիտը լքել է նախագիծը։ Նոր սցենարիստը դարձավ Լարրի Կլեմոնսը։ «Ջունգլիների գրքի» կրկնօրինակը տալով, Դիսնեյը նրան ասաց՝ «Առաջինը, ինչ ես ուզում եմ, որ դու այն չկարդաս».
Մաուգլիի փախուստից անմիջապես հետո Բագիրան փորձում է համոզել գնդապետ Հաթհիին սկսել որոնումներ, և Հաթհիի կինը, Ուինֆրեդը, հայտարարում է, որ եթե նրանք օգնեն գտնել նրան, նա իր ձեռքը կվերցնի ոհմակի ղեկավարությունը։ Հաթհին վրդովվում է այն մտքից, թե կինը կարող է կառավարել։ Հեգնանքը նրանում է, որ մայրիշխան փղերի մոտ ջոկը ղեկավարում է էգ փիղը, այն դեպքում, երբ մեծահասակ արուները հիմնականում միայնակ են ապրում։
Կաա օձի բնավորությունը ֆիլմում լրիվ այլ է, գրքի օրիգինալում այլ։ Գրքում նա Մաուգլիի ընկերն ու խորհրդատուն է, և նա, ով փրկում է նրան կապիկներից։ Ֆիլմում նա չարագործ է, որը փորձում է նրան ուտել։
Մուլտֆիլմում բանդար-լոգների մոտ ներկա է կապիկ Լուին, որը լրիվ հակասում է Կիպլինգի գրքին, որտեղ ասվում է, որ բանդար-լոգները չեն կարողանում իրենց գլխավորին ընտրել։ Բացի այդ Լուին օրանգուտանգ է, իսկ այդ տեսակի կապիկներ Հնդկաստանում չկան։


== Տես նաև ==
The Bare Necessities


== Ծանոթագրություններ ==


== Արտաքին հղումներ ==
«Ջունգլիների գիրքը»(անգլ.) ֆիլմը Internet Movie Database կայքում 
http://movies.disney.com/the-jungle-book-1967 Ջունգլիների գիրքը (մուլտֆիլմ). պաշտոնական կայք
The Jungle Book(անգլ.) ֆիլմը Rotten Tomatoes կայքում